পঞ্চগড়-দিনাজপুর-পার্বতীপুর-ঢাকা অভিমুখে দুইটি ট্রেন চলাচল শুরু - চিলাহাটি ওয়েব ডট কম |
Home » পঞ্চগড় » পঞ্চগড়-দিনাজপুর-পার্বতীপুর-ঢাকা অভিমুখে দুইটি ট্রেন চলাচল শুরু
পঞ্চগড়-দিনাজপুর-পার্বতীপুর-ঢাকা অভিমুখে দুইটি ট্রেন চলাচল শুরু
চিলাহাটি ওয়েব ডটকম : 10 November, 2018 | 11:09:00 PM
চিলাহাটি ওয়েব ডেস্ক: পঞ্চগড় জেলা বাসির দীর্ঘদিনের প্রত্যাশিত দাবি ছিলো পঞ্চগড়-দিনাজপুর-পার্বতীপুর-ঢাকা সরাসরি ট্রেন চলাচল। জেলা বাসির সেই প্রত্যাশিত দাবিপুরণ হলো। আজ শনিবার সকাল ৭ টায় ব্যাপক উৎসাহ উদ্দিপনায় পঞ্চগড় রেল স্টেশনে পঞ্চগড়-দিনাজপুর-পার্বতীপুর-ঢাকা সরাসরি ট্রেন চলাচলের আনুষ্ঠানিকভাবে উদ্বোধন করেন অনুষ্ঠানের প্রধান অতিথি বাংলাদেশ রেলওয়ে বিভাগের মহা পরিচালক কাজি মোঃ রফিকুল আলম। ঢাকা থেকে পঞ্চগড়ের দূরত্ব ৬৩৯ কিলোমিটার। এই দূরত্বে ট্রেন দু’টির ২৩ রেল স্টেশন থেকে যাত্রী ওঠা নামা করবে। এর আগে উল্লেখিত ট্রেন দু’টি ঢাকা-পার্বতীপুর-দিনাজপুরের মধ্যে চলাচল করতো। বাংলাদেশ রেলওয়ের পশ্চিমযোনের রেলভবন সূত্রে জানা গেছে ৭৫৮ নম্বর ডাউন আন্তঃনগর দ্রুতযান ট্রেন পঞ্চগড় রেল স্টেশন থেকে সকাল ৭টা ২০ মিনিটে নিয়মিত ছেড়ে যাবে। ট্রেনটি পার্বতীপুর হয়ে ঢাকা কমলাপুর রেল স্টেশন গিয়ে পৌঁছুবে রাত ৬টা ১০ মিনিটে। ৭৫৭ আপ আন্তঃনগর দ্রুতযান ট্রেন রাত ৮ টায় কমলাপুর ছেড়ে পার্বতীপুর হয়ে পরদিন ৬টা ৩৫ মিনিটে পঞ্চগড় গিয়ে পৌঁছুবে। ট্রেন ভ্রমনের সময় হবে ১০ ঘন্টা ৫০ মিনিট। অনুরূপভাবে ৭০৫/৭০৬ নম্বর আন্তঃনগর একতা এক্সপ্রেস ট্রেন প্রতিদিন রাত ৯ টায় পঞ্চগড় রেল স্টেশন ত্যাগ করবে। ট্রেনটি আগের মতোই রাত ১২ টায় পার্বতীপুর থেকে ঢাকা অভিমুখে ছেড়ে যাবে। কমলাপুর রেল স্টেশন গিয়ে এ ট্রেন পৌঁছুবে পরদিন সকাল ৮টা ১০ মিনিটে। সকাল ১০ টায় উল্লেখিত ট্রেন ঢাকা ত্যাগ করে রাত ৯টায় পঞ্চগড় গিয়ে পৌঁছুবে। এতে ভ্রমন সময় হবে ১১ ঘন্টা। পশ্চিম রেলসূত্রে আরো জানা গেছে, প্রতিটি ট্রেনে কোচ থাকবে ১৩টি করে। ৩টি র‌্যাক দিয়ে আন্তঃনগর ট্রেন দু’টি চালানো হবে। দ্রুতযান ট্রেনে ৯৪৪ এবং একতা এক্সপ্রেস ট্রেনে ৮৯৪ টি আসন থাকবে বলে রেল সূত্রে জানা গেছে। এ ট্রেন উদ্বোধনের সময় রেলওয়ে মন্ত্রনালয়ের অতিরিক্ত সচিব আবুল কালাম আজাদ,পঞ্চগড়ের জেলা প্রশাসক সাবিনা ইয়াসমি, পুলিশ সুপার গিয়াস উদ্দিন আহম্মেদ পঞ্চগড়-২ আসনের সংসদ এ্যাডঃ নুরুল ইসলাম সুজন. পঞ্চগড় সদর উপজেলা পরিষদের চেয়ারম্যান আনোয়ঢার সাদাত স¤্রাট উপস্থিত ছিলেন। উদ্বোধন শেষে সরকারের সাফল্য ও উন্নয়নের যাত্রা ও দেশের মঙ্গল কামনায় মোনাজাত করা হয়। প্রথম দিনেই সকাল সাড়ে সাত টায় আন্তনগর ট্রেন দ্রুতযান ৩১ জন যাত্রী নিয়ে ঢাকার উদ্দ্যেশে ছেড়ে যায়। এসময় ঢাকা গামী যাত্রীদের হাতে রজনীগন্ধা ফুল দিয়ে শুভেচ্ছা জানায় অতিথিরা। পঞ্চগড় রেলওয়ে কর্তৃপক্ষ জানায়, পঞ্চগড়-দিনাজপুর-পার্বতীপুর-ঢাকা প্রতিদিন দুইটি ট্রেন চলাচল করবে। সকাল ৭.২০মিঃ দ্রুতযান এবং রাত ৯টায় একতা এক্সপ্রেস নিয়মিত ঢাকার উদ্দেশে ছেড়ে যাবে।